Държавен вестник, бр. 6, 2026 г., стр. 17

БРОЙ  6	
Д Ъ Р Ж А В Е Н  В Е С Т Н И К 	
СТР.  17  
(4) След изтичане на срока на ал. 3 ДФЗ 
извършва повторна проверка на кандидати с 
установени задължения по чл. 6, ал. 1, т. 5.
Чл. 10. Заявлението за предоставяне на 
спешна финансова помощ може да получи 
пълен или частичен отказ за финансиране:
1. в случай на нередовност на докумен­
тите и/или непълнота, и/или неяснота,
и/или несъответствие на заявените данни и 
посочените обстоятелства, установени при 
извършване на проверките от ДФЗ;
2. при несъответствие с изискванията по 
чл. 6 и 7;
3. когато кандидатът попада в обхвата на 
забраните по чл. 5 на Регламент на Съвета 
(ЕС) № 833/2014 от 31 юли 2014 г. относно 
ограничителни мерки с оглед на действията 
на Русия, дестабилизиращи положението 
в Украйна (OB, L 229, 31.7.2014 г.), освен в 
случаите на дерогация.
Г л а в а  ч е т в ъ р т а
УСЛОВИЯ И РЕД ЗА ПРЕДОСТАВЯНЕ НА 
СПЕШНА ФИНАНСОВА ПОМОЩ
Чл. 11. (1) Заявителите, за които след 
извършване на административните проверки 
е установено, че отговарят на изискванията 
на тази наредба, получават финансова по­
мощ за съответните допустими площи на 
база посочените в приложението ставки по 
посочената в заявлението банкова сметка. 
Заявлението по чл. 8, ал. 2 представлява и 
искане за плащане.
(2) Когато в резултат на проверките се 
установи разлика в допустимата за заявяване 
площ по Държавната помощ и допустимата за 
подпомагане по ОПДУ, спешната финансова 
помощ се предоставя за по-малкия размер 
площ. В такъв случай помощта на кандидати 
по чл. 7, ал. 2 се изчислява пропорционал­
но на установената като допустима по тази 
наредба площ.
(3) Дължимата спешна финансова помощ 
се намалява с 50 на сто за кандидати без склю­
чени застраховки, покриващи минимум 50 на 
сто от средногодишното им производство 
или свързаните с производството им доходи 
и статистически най-честите климатични 
рискове в страната или региона, за които се 
осигурява застрахователно покритие, в случай 
че измръзването е настъпило след 00,00 часа 
на 20 април 2025 г. Застрахователна полица 
по предходното изречение се признава, в 
случай че в нея са включени културата и 
площите, за които се кандидатства по тази 
наредба, и фигурира застрахователен риск, 
относим към неблагоприятното климатично 
събитие, отразено в констативния протокол 
по чл. 8, ал. 2, т. 3.
(4) Кандидатите са длъжни да декларират 
размера на определеното от застрахователната 
компания обезщетение за застрахователно 
събитие през 2025 г. При представяне на 
застраховка се прилага документ от застрахо­
вателна компания за получено обезщетение. 
Спешната финансова помощ се редуцира с 
размера на обезщетението по застраховател­
ната полица за допустимите площи по тази 
наредба, освен в случаи по чл. 7, ал. 2, при 
които Държавната помощ е редуцирана с 
размера на обезщетението.
(5) Спешната финансова помощ по тази 
наредба се изплаща от ДФЗ в срок до 
27 февруари 2026 г. Когато сумата на помо­
щта от бюджета по чл. 3 не е достатъчна за 
предоставяне на спешна финансова помощ 
на всички допустими заявители до пълния 
размер за допустимите за подпомагане площи 
по съответните ставки по приложението, по­
мощта се разпределя пропорционално между 
допустимите заявители. 
(6) До 20 февруари 2026 г. ДФЗ предоставя 
на Министерството на земеделието и храни­
те информация за размера на национално 
финансиране по чл. 3, ал. 2, необходим за 
достигане на пълния размер на помощта за 
допустимите площи по съответните ставки 
съгласно приложението, както и за наличие на 
средства в план-сметката на ДФЗ. При нали­
чие на средства министърът на земеделието и 
храните издава заповед за определяне размера 
на допълнителното национално финансиране 
в срок до 3 работни дни от получаване на 
информацията по предходното изречение.
(7) В случай че към 20 февруари 2026 г. 
не е наличен бюджет по чл. 3, ал. 2, ДФЗ 
предоставя на Министерството на земеде­
лието и храните в срок до 10 юли 2026 г. 
информация за размера на финансиране, 
необходим за достигане на пълния размер на 
помощта за допустимите площи по съответ­
ните ставки съгласно приложението, както и 
за наличие на средства в план-сметката на 
ДФЗ за допълнително национално финанси­
ране. При наличие на средства министърът 
на земеделието и храните издава заповед 
за определяне размера на допълнителното 
национално финансиране в срок до 5 работ­
ни дни от получаване на информацията по 
предходното изречение. 
(8) В случай че размерът на допълнително­
то национално финансиране не е достатъчен 
за достигане на пълния размер на ставките